Opus latericium
<s>Opus latericium je latinski naziv za tehniku zidanja opekama, koje su u zidnu masu bile vezane mortom ili betonom (opus caementicium).</s><s>Tehnika je, naravno, mnogo starija od Rimljana, a u različitim se, osuvremenjenim inačicama očuvala sve do danas.</s>

<s>Ovaj način gradnje bio je vrlo često primjenjivan u vrijeme Rimskoga carstva, osobito u Italiji.</s>

<s>Na tlu Hrvatske znatno ga rjeđe srećemo, nešto češće u Istri nego u ostalim dijelovima.</s>

<s>Ako se primjenjivao, onda je to ponajprije bilo u instalacijama termalnih postrojenja ili hipokausta.</s>

<s>U svojem glasovitom djelu „O arhitekturi“, Vitruvije se dosta opsežno osvrnuo na ovaj način gradnje.</s>

<s>Njegovo je mišljenje o ovom načinu gradnje vrlo pohvalno, pa kaže: „zato se i može vidjeti da su u nekim gradovima javne zgrade, privatne kuće, pa čak i kraljevske palače građene od opeke…“</s>

<s>Za primjer navodi Mauzolovu palaču u Halikarnasu, koja je, premda je bila obložena prokoneškim mramorom, imala zidove od opeke.</s><s>„Oni se i danas odlikuju izvrsnom čvrstinom, a fasada im je sjajna i glatka da izgleda kao da su od prozirna stakla.</s><s>A taj kralj to nije radio iz siromaštva.</s><s>On je imao nebrojenih dohodaka, jer je vladao cijelom Karijom.“</s>

<s>Stoga Vitruvije zaključuje: „Ako, dakle, zidove od opeke nisu odbacivali toliko moćni i vrlo bogati kraljevi koji su ih mogli imati ne samo od lomljena kamena ili klesana nego i od mramora, držim da se ne treba bojati zgrada, zidanih od opeke, ako su samo dobro pokrivene.“</s>

<s>Ipak na koncu upozorava: „O samoj opeki, da li je vrlo dobra ili slaba za građenje, ne može nitko odmah izreći sud, jer se u vremenskim nepogodama i ljeti kad se položi na krov tek pokaže da li je dobra.</s><s>Ako nije od dobre gline ili je slabo pečena, pokaže se odmah da ne valja kad je takne led ili mraz.“</s>

<s>Bilješke</s>

<s>Veze 
 Opus spicatum
 Opus mixtum
 Opus isodomum
 Opus caementicium
 Opus quadratum
 Opus reticulatum
 Opus incertum</s>

<s>Izvori i literatura 
 Vitruvije - Marcus Vitruvious Pollio: Deset knjiga o arhitekturi, preveo Matija Lopac, Sarajevo, 1990., str. 42.-46.</s><s>Stipčević 1964. - Aleksandar Stipčević: Opus, Enciklopedija likovnih umjetnosti, sv. 3, Zagreb, 1964., str. 597.</s><s>Suić 1976. - Mate Suić: Antički grad na istočnoj obali Jadrana, Zagreb, 1976., str. 110.</s>

<s>Građevinarstvo
Likovna umjetnost
Arhitektonski elementi
Nauka i tehnologija u starom Rimu</s>

